Remény új óvoda építésére – pályázattal
Farád - Úgy tûnik, van némi remény, hogy Farádon új óvoda épüljön az aládúcolt régi helyett. Igaz, pályázati támogatást még nem nyertek és egyelõre a hozzá szükséges önerõt sem sikerült elõteremteni. Farádon évek óta gondot okoz a több mint 130 éves óvodaépület állapota.
A helyzet komolyságát jelzi, hogy biztonsági okokból alá kellett dúcolni az épületet. Ám ez csak ideiglenes megoldás, hisz az épület minden eleme elavult.
– A dúcolást az abszolút biztonság érdekében kellett elvégezni, mivel ahol gyerekek, s egyáltalán emberek tartózkodnak, a legkisebb veszélyhelyzet sem engedhetõ meg – vélekedett Tompos Béla polgármester, aki szerint mindemellett kicsi, korszerûtlen és nedves is az épület, mindenképpen új kell helyette. A település vezetõje úgy látja, hogy a korábbiakkal ellentétben most van némi remény, hiszen kilencvenszázalékos támogatásra, tízszázalékos önerõ mellett lehet pályázni.
A tervezés már megkezdõdött és kiválasztották az építkezés helyszínét is. Ez a jelenlegi óvoda mögötti rész, ahol zöldterületet és parkolóhelyet is kialakítanak. Ehhez azonban vásárolni kell egy húsz méter széles telket. Tompos Béla elmondta: Farád népessége, ha lassan is, de gyarapodik, ezért egy nagy – négy- vagy öttermes – óvodaépületet szeretnének. S mivel az óvoda konyhája is felújításra szorul, praktikusan azt is az új épületben helyezik el, csakúgy, mint a hatvan férõhelyes ebédlõt. A tervezéskor figyelembe veszik, hogy szükség esetén beépíthetõ legyen a tetõtér is. Az elõzetes számítások alapján a beruházás költsége eléri a 80–100 millió forintot.
– Az önrész egyelõre nem áll rendelkezésünkre, de az is fontos, hogy a kormányzati támogatás csökkenése ellenére a különbözõ ésszerûsítésekkel az idén is sikerült talpon maradnunk. Természetesen azon leszünk, hogy a saját erõt elõteremtsük – tette hozzá a polgármester.
Tompos Béla jelezte: szeretnék értékesíteni az úgynevezett kisiskolát, ám eddig csak érdeklõdõk jelentkeztek, vevõk nem.
Hamarosan elkészíttetik a település rendezési tervét, amelyhez megvan a kellõ összeg. Ez ügyben a közeljövõben közmeghallgatást tartanak.
– A legizgalmasabb kérdésnek azt tartom, hogy mekkora legyen a faluban a legkisebb beépíthetõ telek. Farád egyik nagy értéke, hogy egykoron nagy telkek alakultak ki, mivel gazdálkodó emberek lakták a falut. Meggyõzõdésem, hogy ezt az állapotot kellene megõrizni a jövõben is – nyilatkozta Farád polgármestere.
Farád